развеселяващи истории за Мечо Пух
В една ферма, прасето казало на бика:
- Утре, господарят ще доведе нов бик! Много по-млад и силен от тебе!
Онзи отговорил самодоволно:
- Ами, да заповяда! Но ще ти кажа само едно. Аз имам петдесет крави за съпруги. И няма да му отстъпя нито една от тях!
И така, на другия ден, новият самец пристигнал във фермата. Той бил огромен екземпляр, пращял от мускули, имал грамадни зловещи рога и огнен поглед!
Когато го видял, старият бик - демонстративно разтърсил рога, започнал да пръхти шумно с ноздри и да рие земята с копита. Прасето извикало уплашено:
- Откажи се, брат! Нямаш никакви шансове срещу него! Тоя - направо ще те смели на кайма! Просто му отстъпи всичките си крави мирно и тихо. И се примири с мисълта, че животът е несправедлив!
Старият бик отговорил:
- Споко, бе, Прасчо! Нямам никакво намерение да се бия с него! Просто, искам да му покажа ясно, че аз - НЕ съм крава!